**ΕΙΔΙΚΟΙ ΟΡΟΙ**

**Για την απευθείας ανάθεση προμήθειας ηλεκτρονικών θερμόμετρων στα πλαίσια αντιμετώπισης του κορωνοιου covid-19,** **για τις ανάγκες των Μονάδων Εποπτευόμενων Διαμερισμάτων Θεσσαλονίκης (Ανατολική και Δυτική Μονάδα), προϋπολογιζόμενης δαπάνης 41,00 ευρώ χωρίς ΦΠΑ και 50,84 ευρώ συμπεριλαμβανομένου του Φ.Π.Α.**

**(CPV): 38412000-6 θερμόμετρα**

1. **Κάθε ενδιαφερόμενος μπορεί να καταθέσει την προσφορά του για το σύνολο της ζητούμενης προμήθειας (και για τα δυο τμήματα)**
2. Προσφορά που υποβάλλεται για μέρος της προμήθειας απορρίπτεται ως απαράδεκτη. Εναλλακτικές προσφορές δεν γίνονται δεκτές. Σε περίπτωση ισοδύναμων προσφορών η ΑΡΣΙΣ θα προβεί στην κατακύρωση της προμήθειας με βάση τη διάταξη του άρθρου 90 παρ. 1 του ν. 4412/2016.
3. **Η προμήθεια θα ανατεθεί με τη διαδικασία της απευθείας ανάθεσης και με κριτήριο την πλέον συμφέρουσα από οικονομική άποψη προσφορά, βάσει προσφερόμενης τιμής.**
4. **Η προσφορά ισχύει μέχρι τις 28/02/2021.**
5. Το είδος της προμήθειας θα πρέπει να είναι καινούργιο και αμεταχείριστο.
6. Η παράδοση και παραλαβή των ειδών της προμήθειας θα γίνει συνολικά σε μια παραγγελία, κατόπιν τηλεφωνικής ή ηλεκτρονικής επικοινωνίας της αντίστοιχης Μονάδας της ΑΡΣΙΣ με τον ανάδοχο, μετά την υπογραφή της ανάθεσης. Η παράδοση και παραλαβή των ειδών της προμήθειας θα γίνεται με έξοδα και μέσα του αναδόχου στην αντίστοιχη Μονάδα της ΑΡΣΙΣ, και συγκεκριμένα **στη διεύθυνση Πτολεμαίων 40-42, ΤΚ 54630, Θεσσαλονίκη, τηλ. 2310228850.**
7. Η παραλαβή των ειδών της προμήθειας θα πραγματοποιείται από τον αρμόδιο υπάλληλο της ΑΡΣΙΣ που θα προσυπογράφει το σχετικό δελτίο παραλαβής και θα ελέγχει εάν η παράδοση των προϊόντων έγινε σύμφωνα με τους όρους της πρόσκλησης.
8. Ο προμηθευτής λαμβάνει γνώση των Ειδικών Όρων της προμήθειας και δεσµεύεται ότι θα συµµορφώνεται πλήρως με αυτούς, όπως αυτοί περιγράφονται λεπτομερώς στην παρούσα πρόσκληση. Μη τήρηση αυτών των όρων και των τεχνικών προδιαγραφών συνεπάγεται την απόρριψη της παραλαβής.
9. Η ΑΡΣΙΣ διατηρεί το δικαίωμα να αυξήσει την ποσότητα κατακύρωσης στα πλαίσια του προϋπολογισμού ή να διακόψει οποτεδήποτε και μονομερώς την προμήθεια, ανάλογα με τις ανάγκες της. Στην περίπτωση αυτή Ο ΠΡΟΜΗΘΕΥΤΗΣ δεν έχει δικαίωμα να απαιτήσει την εκτέλεση της προμήθειας μέχρι την κάλυψη του συνολικού προϋπολογισμού της.
10. Η σύμβαση προμήθειας μπορεί να τροποποιηθεί κατόπιν αιτήματος της ΑΡΣΙΣ και με τη σύμφωνη γνώμη του αναδόχου, κατά τα προβλεπόμενα στο ν. 4412/2016 περί προμηθειών του Δημοσίου.
11. Η εκχώρηση των υποχρεώσεων και των δικαιωμάτων του σε τρίτους ΑΠΑΓΟΡΕΥΕΤΑΙ.
12. Η ΑΡΣΙΣ θα καταβάλλει την αξία της προμήθειας που θα προμηθευτεί στα πλαίσια της παρούσας πρόσκλησης **εντός τριάντα (30) ημερών ύστερα από την πραγματοποίηση της προμήθειας και την έκδοση από τον προμηθευτή του Τιμολογίου- Δελτίου Αποστολής, στο οποίο να αναγράφονται το είδος, η ποσότητα, η τιμή μονάδας, η συνολική αξία των ειδών και οι νόμιμες επιβαρύνσεις.**
13. Τον προμηθευτή βαρύνουν και συμπεριλαμβάνονται στην τιμή της προσφοράς του ο ΦΠΑ και οι νόμιμες κρατήσεις όπως αυτές ισχύουν κατά την ημέρα υπογραφής της σύμβασης.
14. Οι παραπάνω όροι θεωρούνται δεσμευτικοί, με ποινή απόρριψης της προσφοράς σε περίπτωση μη συμμόρφωσης σε κάποιον από αυτούς.